b'\n_START_ARTICLE_\nSchiffova baza\n_START_PARAGRAPH_\nSchiffove baze so spojine s splo\xc5\xa1no formulo R\xc2\xb9R\xc2\xb2C=NR\xc2\xb3. Kemijsko gledano so Schiffove baze imini, du\xc5\xa1ikovi analogi karbonilnih spojin. Spojine so dobile ime po nem\xc5\xa1kemu kemiku Hugu Schiffu (1834-1915), ki se je ukvarjal z raziskovanjem aldehidov, iminov in aminokislin.\n_START_SECTION_\nSinteza\n_START_PARAGRAPH_\nNajenostavneje jih pripravimo z reakcijo med ustreznim ketonom in aromatskim aminom._NEWLINE_Obstajajo tudi alternativne sintezne poti:\n_START_SECTION_\nSchiffove baze kot ligandi v koordinacijski kemiji\n_START_PARAGRAPH_\nDu\xc5\xa1ikov atom v iminski funkcionalni skupini ima prost elektronski par, zato lahko deluje kot Lewisova baza in donira elektronski par v koordinacijsko vez. Schiffove baze so zanimive  v koordinacijski kemiji, saj je z nekajstopenjskimi sintezami pri blagih reakcijskih pogojih iz poceni in enostavnih reagentov mogo\xc4\x8de pripraviti kompleksne dvo- in ve\xc4\x8dvezne ligande, makrocikli\xc4\x8dne in makroacikli\xc4\x8dne ligande, s katerimi lahko pripravimo strukturno zelo razli\xc4\x8dne kovinske komplekse. Koordinacijsko \xc5\xa1tevilo, koordinacijski polieder, razmerje ligand:kovina in stabilnost koordinacijske spojine je zelo razli\xc4\x8dno in odvisno od liganda ter velikosti in naboja kovinskega iona.\n_START_SECTION_\nSchiffove baze v biolo\xc5\xa1kih sistemih\n_START_PARAGRAPH_\nMnogo kofaktorjev je s proteini povezanih preko Schiffove baze, vezavna mesta v nekaterih encimih delujejo tako, da se z reagenti pove\xc5\xbeejo preko iminske skupine, po pretvorbi vez na novonastalem produktu hidrolizira, produkt izstopi, encim pa se vrne v prvotno stanje.'